text: Lyserød cykel-parade
  23 april 2012 kl. 09.03
  125 cykelsilhuetter malet af elever i Hedensted Kommune stilles op langs Giro d Italia-ruten
  Ledige fra jobcentret har i vinterens løb skåret og sprøjtemalet 125 cykelsilhuetter lyserøde. Derefter er cyklerne bragt ud til i 8 skoler, som har stået for den videre dekorering. Silhuetterne skal gøre forbipasserende nysgerrige på, at verdens 2. største cykelløb kører gennem Hedensted Kommune.
  
  Cykler i klynger 
  Giro d'Italias 3. etape kører fra Horsens den 7. maj og ud omkring Juelsmindehalvøen. Fra mandag den 23. april vil cykelsilhuetterne blive sat op langs Giro-ruten i Hedensted Kommune. Cyklerne sættes op i klynger af 6-10 stk.
  